title: Kommissionens direktiv 2010/19/EU af 9. marts 2010 om ændring, med henblik på tilpasning til den tekniske udvikling inden for afskærmningssystemer til visse motorkøretøjer og påhængskøretøjer dertil, af Rådets direktiv 91/226/EØF og Europa-Parlamentets og Rådets direktiv 2007/46/EF (EØS-relevant tekst)

text:
               20.3.2010

               DA

               Den Europæiske Unions Tidende

               L 72/17

         KOMMISSIONENS DIREKTIV 2010/19/EU
   af 9. marts 2010
   om ændring, med henblik på tilpasning til den tekniske udvikling inden for afskærmningssystemer til visse motorkøretøjer og påhængskøretøjer dertil, af Rådets direktiv 91/226/EØF og Europa-Parlamentets og Rådets direktiv 2007/46/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (1), særlig artikel 39, stk. 2, og
   ud fra følgende betragtninger:

               (1)

               Rådets direktiv 91/226/EØF af 27. marts 1991 om indbyrdes tilnærmelse af medlemsstaternes lovgivning om afskærmningssystemer til visse motorkøretøjer og påhængskøretøjer dertil (2) er et af særdirektiverne vedrørende EF-typegodkendelsesproceduren i henhold til direktiv 2007/46/EF. De bestemmelser i direktiv 2007/46/EF, der vedrører systemer, komponenter og separate tekniske enheder til køretøjer, finder derfor anvendelse på direktiv 91/226/EØF.

               (2)

               Da det er obligatorisk at anvende EF-typegodkendelsesproceduren på alle køretøjer, der er omfattet af direktiv 2007/46/EF, er det nødvendigt, at der findes harmoniserede forskrifter for afskærmningssystemer til alle motorkøretøjer, der er omfattet af direktiv 91/226/EØF. Det er desuden nødvendigt at præcisere, at disse forskrifter ikke er obligatoriske for terrængående køretøjer. Endelig er det på baggrund af de indhøstede erfaringer nødvendigt at tilpasse direktiv 91/226/EØF og dermed bilag IV til direktiv 2007/46/EF til den tekniske udvikling.

               (3)

               Direktiv 91/226/EØF og 2007/46/EF bør ændres i overensstemmelse hermed.

               (4)

               Foranstaltningerne i dette direktiv er i overensstemmelse med udtalelse fra Det Tekniske Udvalg for Motorkøretøjer —

         VEDTAGET DETTE DIREKTIV:
   Artikel 1
   I direktiv 91/226/EØF foretages følgende ændringer:

               1)

               Listen over bilag og bilag I, II og III ændres som angivet i bilag I til dette direktiv

               2)

               Det unummererede bilag »Figurer« erstattes af teksten i bilag II til dette direktiv.

         Artikel 2
   Punkt 43 i bilag IV og tillæg 2 og 4 til bilag XI til direktiv 2007/46/EF affattes således:

                  »43

                  Afskærmningssystemer

                  Direktiv 91/226/EØF

                     L 103 af 23.4.1991, s. 5

                  X

                  X

                  X

                  X

                  X

                  X

                  X«

   Artikel 3
   1.   Med virkning fra den 9. april 2011 kan de nationale myndigheder ikke, af grunde, der vedrører afskærmningssystemer, nægte at meddele EF-typegodkendelse eller national typegodkendelse for køretøjer og komponenter, der opfylder forskrifterne i direktiv 91/226/EØF som ændret ved dette direktiv.
   2.   Med virkning fra den 9. april 2011 nægter de nationale myndigheder, af grunde, der vedrører afskærmningssystemer, at meddele EF-typegodkendelse eller national typegodkendelse for køretøjer og komponenter, der ikke opfylder forskrifterne i direktiv 91/226/EØF som ændret ved dette direktiv.
   3.   Ved ansøgning om EF-typegodkendelse for et køretøj i henhold til direktiv 2007/46/EF skal køretøjstyper, for hvilke der er meddelt en national typegodkendelse eller en EF-typegodkendelse omfattende afskærmning, ikke opfylde forskrifterne for afskærmning i direktiv 91/226/EØF.
   Artikel 4
   1.   Medlemsstaterne vedtager og offentliggør senest den 8. april 2011 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser.
   De anvender disse bestemmelser fra den 9. april 2011.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 5
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 6
   Dette direktiv er rettet til medlemsstaterne.

      Udfærdiget i Bruxelles, den 9. marts 2010.

            På Kommissionens vegne

         José Manuel BARROSO

            Formand

      (1)  EUT L 263 af 9.10.2007, s. 1.

      (2)  EFT L 103 af 23.4.1991, s. 5.

      BILAG I

                  1.

                  Listen over bilag til direktiv 91/226/EØF ændres således:

                              a)

                              Overskriften til tillæg 3 til bilag II affattes således:

                              b)

                              Overskriften til bilag III affattes således:

                                          »Bilag III

                                          :

                                          Forskrifter vedrørende EF-typegodkendelse af et køretøj for så vidt angår montering af afskærmningssystemer

                                                      Tillæg 1

                                                      :

                                                      Oplysningsskema til brug ved EF-typegodkendelse af en køretøjstype

                                                      Tillæg 2

                                                      :

                                                      Model for EF-typegodkendelsesskema for en køretøjstype«

                              c)

                              Linjen »FIGURER: (1 til 9)« affattes således:

                                          »Bilag V«

                                          :

                                          Figur 1 til 9.

                  2.

                  I bilag I til direktiv 91/226/EØF foretages følgende ændringer:

                              a)

                              Punkt 9, 10 og 11 affattes således:
                              »9.   Løftbar aksel

                              Ved »løftbar aksel« forstås en aksel som defineret i punkt 2.15 i bilag I til Europa-Parlamentets og Rådets direktiv 97/27/EF.
                              10.   Ubelæsset køretøj

                              Ved »ubelæsset køretøj« forstås et køretøj i køreklar stand som defineret i punkt 2.6 i bilag I til direktiv 2007/46/EF (1).
                              11.   Slidbane

                              »Slidbane« anvendes i den betydning, der er defineret i punkt 2.8 i bilag II til direktiv 92/23/EØF.

                              b)

                              Følgende indsættes som punkt 13, 14 og 15:
                              »13.   Bil til sættevogn

                              Ved »bil til sættevogn« forstås et trækkende køretøj som defineret i punkt 2.1.1.2.2 i bilag I til direktiv 97/27/EF.
                              14.   Største teknisk tilladte totalvægt

                              Ved »største teknisk tilladte totalvægt« forstås køretøjets største masse som defineret i punkt 2.6 i bilag I til direktiv 97/27/EF.
                              15.   Køretøjets type

                              Ved »køretøjets type« forstås i forbindelse med afskærmningssystemer færdigopbyggede, delvis opbyggede eller trinvis færdigopbyggede køretøjer, som ikke adskiller sig fra hinanden med hensyn til følgende aspekter:

                                          —

                                          type afskærmningsanordning (monteret på køretøjet)

                                          —

                                          fabrikantens typebetegnelse for afskærmningssystemet.«

                  3.

                  I bilag II til direktiv 91/226/EØF foretages følgende ændringer:

                              a)

                              Punkt 2 til 3.4.3 affattes således:
                              »2.   Ansøgning om EF-komponenttypegodkendelse

                              2.1.   Ansøgning om EF-komponenttypegodkendelse af en type afskærmningsanordning i henhold til artikel 7 i direktiv 2007/46/EF indgives af fabrikanten.
                              2.2.   I tillæg 3 findes en model for oplysningsskemaet.
                              2.3.   Følgende skal indleveres til den tekniske tjeneste, der forestår typegodkendelsesafprøvningen:
                              Fire prøveeksemplarer: tre eksemplarer til afprøvning og et til opbevaring på laboratoriet med henblik på eventuel senere kontrol. Laboratoriet kan forlange flere prøveeksemplarer.
                              2.4.   Mærkning
                              Hvert prøveeksemplar skal være tydeligt mærket med fabriks eller handelsmærke samt typeangivelse på en sådan måde, at de ikke kan fjernes, og have tilstrækkelig plads til EF-typegodkendelsesmærket.
                              3.   Meddelelse af EF-komponenttypegodkendelse

                              3.1.   Hvis de pågældende forskrifter er opfyldt, meddeles EF-typegodkendelse i henhold til artikel 10 i direktiv 2007/46/EF.
                              3.2.   I tillæg 4 findes en model for EF-typegodkendelsesskemaet.
                              3.3.   Hver godkendt type afskærmningsanordning tildeles et godkendelsesnummer i overensstemmelse med bilag VII til direktiv 2007/46/EF. En medlemsstat må ikke tildele samme nummer til forskellige typer afskærmningsanordninger.
                              3.4.   Alle afskærmningsanordninger, der svarer til en type, der er godkendt i henhold til dette direktiv, skal være forsynet med et EF-typegodkendelsesmærke for komponenten. EF-typegodkendelsesmærket skal være således anbragt på anordningen, at det ikke kan fjernes og tydeligt kan ses, selv når anordningen er monteret på køretøjet.
                              3.5.   Symbolet »A« for anordninger af den energiabsorberende type eller »S« for anordninger af luft/vand-separatortypen anbringes i tilknytning til godkendelsesmærket, jf. punkt 1.3 i tillægget til bilag VII til direktiv 2007/46/EF.«

                              b)

                              Tillæg 1 til 4 affattes således:»
                                 Tillæg 1

                                    Afprøvning af afskærmningsanordninger af den energiabsorberende type

                                 1.   Princip

                                 Formålet med denne afprøvning er at måle en anordnings evne til at tilbageholde vand, som rettes mod den i form af en række stråler. Prøveopstillingen skal genskabe de forhold, som udstyret skal fungere under, når det er monteret på et køretøj, særlig med hensyn til mængden af og kraften i det vand, der hvirvles op fra kørebanen af dækkets slidbane.
                                 2.   Udstyr

                                 Prøveudstyret er beskrevet i figur 8 i bilag V.
                                 3.   Afprøvningsbetingelser

                                             3.1.

                                             Afprøvning skal finde sted i et lukket rum under forhold, der udelukker træk.

                                             3.2.

                                             Den omgivende temperatur og prøveeksemplarernes temperatur skal være 21 (± 3) °C.

                                             3.3.

                                             Der anvendes deioniseret vand.

                                             3.4.

                                             Prøveeksemplarerne skal befugtes før hver afprøvning.

                                       4.   Fremgangsmåde

                                             4.1.

                                             Et 500 (+ 0/- 5) mm bredt og 750 mm højt prøveeksemplar af det udstyr, der skal afprøves, fastgøres til prøveudstyrets lodrette plade, idet det sikres, at prøveeksemplaret er placeret et godt stykke inden for vandopsamlerens kanter, og at ingen hindringer kan afbøje vandet, hverken før eller efter at prøveeksemplaret rammes.

                                             4.2.

                                             Vandstyrken indstilles på 0,675 (± 0,01) l/sek., og der sprøjtes mindst 90 l og højst 120 l vand mod prøveeksemplaret i vandret afstand af 500 (± 2) mm (figur 8 i bilag V).

                                             4.3.

                                             Vandet løber fra prøveeksemplaret ned i vandopsamleren. Den opsamlede vandmængde beregnes i procent i forhold til den forstøvede vandmængde.

                                             4.4.

                                             Afprøvningen foretages fem gange på prøveeksemplaret som beskrevet i punkt 4.2 og 4.3. Den gennemsnitlige opsamlede vandmængde under de fem afprøvninger beregnes i procent

                                       5.   Resultater

                                             5.1.

                                             Den gennemsnitlige procentdel som beregnet i punkt 4.4 skal være 70 % eller derover.

                                             5.2.

                                             Hvis den største og den mindste procentdel opsamlet vand i en række af fem afprøvninger afviger med mere end 5 % fra den gennemsnitlige procentdel, må rækken af fem afprøvninger gøres om.
                                             Hvis den største og den mindste procentdel opsamlet vand også ved den anden række af fem afprøvninger afviger med mere end 5 % fra den gennemsnitlige procentdel, og hvis den laveste værdi ikke opfylder forskrifterne i punkt 5.1, nægtes typegodkendelse.

                                             5.3.

                                             Det undersøges, om anordningens lodrette stilling påvirker resultaterne. Hvis det er tilfældet, gentages den procedure, der er beskrevet i punkt 4.1 til 4.4, i de stillinger, der giver den største og den mindste procentdel opsamlet vand; forskrifterne i punkt 5.2 gælder også i dette tilfælde.
                                             Gennemsnittet af de enkelte resultater anvendes herefter som gennemsnitsprocentdelen. Denne gennemsnitsprocentdel skal være 70 eller derover.

                                 Tillæg 2

                                    Afprøvning af afskærmningsanordninger af luft/vand-separatortypen

                                 1.   Princip

                                 Formålet med denne afprøvning er at bestemme effektiviteten af porøst materiale, der skal tilbageholde vand, som sprøjtes mod det ved hjælp af en luft/vandtrykforstøver.
                                 Det udstyr, som benyttes til afprøvningen, skal, for så vidt angår den vandmængde, dækkene slynger op, og den hastighed, hvormed det sker, svare til de betingelser, materialet udsættes for, hvis det er monteret på et køretøj.
                                 2.   Udstyr

                                 Prøveudstyret er beskrevet i figur 9 i bilag V.
                                 3.   Afprøvningsbetingelser

                                             3.1.

                                             Afprøvning skal finde sted i et lukket rum under forhold, der udelukker træk.

                                             3.2.

                                             Den omgivende temperatur og prøveeksemplarernes temperatur skal være 21 (± 3) °C.

                                             3.3.

                                             Der anvendes deioniseret vand.

                                             3.4.

                                             Prøveeksemplarerne skal befugtes før hver afprøvning.

                                       4.   Fremgangsmåde

                                             4.1.

                                             Et prøveeksemplar på 305 × 100 mm fastgøres lodret i prøveudstyret, og det sikres, at der ikke er tomrum mellem prøveeksemplaret og den øverste bøjede plade, og at bakken er rigtigt anbragt. Forstøverens beholder fyldes med 1 ± 0,005 l vand, og den anbringes som vist på diagrammet.

                                             4.2.

                                             Forstøveren skal være indstillet således:

                                                         tryk (tryk i forstøveren): 5 bar + 10 % / – 0 %.

                                                         gennemstrømningshastighed: 1 l/min. ± 5 sek.

                                                         forstøvning: cirkulær, 50 ± 5 mm i diameter 200 ± 5 mm fra prøveeksemplaret, dyse 5 ± 0,1 mm i diameter.

                                             4.3.

                                             Der forstøves, indtil al vandtåge er forsvundet, og den forløbne tid noteres. Vandet løber fra prøveeksemplaret ned i bakken i 60 sekunder, og den opsamlede vandmængde måles. Den vandmængde, som eventuelt er tilbage i forstøverens beholder, måles. Den opsamlede vandmængde beregnes i procent i forhold til den forstøvede vandmængde.

                                             4.4.

                                             Prøven foretages fem gange, og den gennemsnitlige opsamlede vandmængde beregnes i procent. Før hver prøve sikres det, at bakken, forstøverens beholder og målebeholderen er tørre.

                                       5.   Resultater

                                             5.1.

                                             Den gennemsnitlige procentdel som beregnet i punkt 4.4 skal være 85 % eller derover.

                                             5.2.

                                             Hvis den største og den mindste procentdel opsamlet vand i en række af fem afprøvninger afviger med mere end 5 % fra den gennemsnitlige procentdel, må rækken af fem afprøvninger gøres om. Hvis den største og den mindste procentdel opsamlet vand også ved den anden række af fem afprøvninger afviger med mere end 5 % fra den gennemsnitlige procentdel, og hvis den laveste værdi ikke opfylder forskrifterne i punkt 5.1, nægtes typegodkendelse.

                                             5.3.

                                             Når anordningens lodrette stilling påvirker resultaterne, skal fremgangsmåden i punkt 4.1 og 4.4 gentages i de stillinger, som giver den største og den mindste procentdel opsamlet vand; forskrifterne i punkt 5.2 gælder også i dette tilfælde.
                                             Forskrifterne i punkt 5.1 gælder i forbindelse med resultaterne af de enkelte afprøvninger.

                                 Tillæg 3
                                 Oplysningsskema nr. … vedrørende EF-komponenttypegodkendelse af afskærmningsanordninger (direktiv 91/226/EØF)
                                 Følgende oplysninger skal i de relevante tilfælde indsendes i tre eksemplarer og omfatte en indholdsfortegnelse. Eventuelle tegninger skal forelægges i en passende målestok på A4-ark eller foldet til denne størrelse. Eventuelle fotografier skal være tilstrækkeligt detaljerede.
                                 Hvis systemer, komponenter eller separate tekniske enheder omfatter elektroniske styringsenheder, forelægges der relevante oplysninger om disses egenskaber.
                                 0.   GENERELT

                                             0.1.

                                             Fabriksmærke (firmabetegnelse):

                                             0.2.

                                             Type:

                                             0.5.

                                             Fabrikantens navn og adresse:

                                             0.7.

                                             For komponenter og separate tekniske enheder, EF-godkendelsesmærkets anbringelsessted og fastgørelsesmåde:

                                             0.8.

                                             Adresse(r) på samlefabrik(ker):

                                       1.   BESKRIVELSE AF ANORDNINGEN

                                             1.1.

                                             En teknisk beskrivelse af afskærmningsanordningen med angivelse af dens fysiske funktionsprincip og den afprøvning, den skal underkastes:

                                             1.2.

                                             Anvendte materialer:

                                             1.3.

                                             Tegninger, som er tilstrækkeligt detaljerede og i en skala, som gør det muligt at identificere denne (eller disse). Det skal af tegningen fremgå, hvor EF-typegodkendelsesmærket skal anbringes:
                                             Dato
                                             Underskrift

                                 Tillæg 4

                                    Addendum
                                    til EF-typegodkendelsesskema nr. … vedrørende komponenttypegodkendelse af afskærmningsanordninger i henhold til direktiv 91/226/EØF, senest ændret ved direktiv 2010/19/EU
                                    1.   Supplerende oplysninger

                                                1.1.

                                                Princip for anordningens funktionsmåde: energiabsorberende/luft/vand-separator (2):

                                                1.2.

                                                Afskærmningsanordningernes kendetegn (kort beskrivelse, fabriksmærke eller betegnelse, nummer):

                                                5.

                                                Eventuelle bemærkninger:

                              «

                  4.

                  I bilag III til direktiv 91/226/EØF foretages følgende ændringer:

                              a)

                              Punkt 0.1 og 0.2 affattes således:
                              »ANVENDELSESOMRÅDE

                                          0.1.

                                          Alle køretøjer af klasse N og O, undtagen terrængående køretøjer som defineret i bilag II til direktiv 2007/46/EF, skal være således konstrueret og/eller monteret med afskærmningssystemer, at de opfylder forskrifterne i dette bilag. Hvis der er tale om køretøjer, som består af chassis og førerhus, er det tilstrækkeligt at anvende disse forskrifter på de hjul, der befinder sig under førerhuset.
                                          For køretøjer af klasse N1 og N2 med største tilladte totalvægt på ikke over 7,5 t kan forskrifterne i direktiv 78/549/EØF (3) efter anmodning fra fabrikanten anvendes som alternativ til forskrifterne i dette direktiv.

                                          0.2.

                                          Forskrifterne i dette bilag vedrørende afskærmningsanordninger som defineret i punkt 4 i bilag I gælder ikke for køretøjer af klasse N, O1 og O2 med største tilladte totalvægt på ikke over 7,5 t, køretøjer, som består af chassis og førerhus, køretøjer uden karrosseri samt køretøjer, hvor tilstedeværelsen af afskærmningsanordninger er uforenelig med deres anvendelse. Hvis sådanne anordninger alligevel monteres på disse køretøjer, skal de være i overensstemmelse med dette direktivs forskrifter.

                              b)

                              Punkt 4 affattes således:
                              »4.   Den udvendige skærmkants placering

                              Afstanden (c) mellem den langsgående flade, som tangerer den udvendige dækside, når dækkets udbuling ved jorden fraregnes, og skærmkantens inderside må ikke overstige 100 mm (figur 1a og 1b i bilag V).«

                              c)

                              Punkt 4.1og 4.2 udgår

                              d)

                              Punkt 7.1.1 affattes således:

                                          »7.1.1.

                                          Skærmen skal dække området umiddelbart over dækket eller dækkene og foran og bagved disse, på følgende måde:

                                                      a)

                                                      når det drejer sig om enkeltakslede eller flerakslede køretøjer, skal forkanten (C) nå frem til en linje O-Z, hvor θ (theta) er højst 45° i forhold til en vandret linje.
                                                      Den bageste kant (figur 2 i bilag V) skal nå så langt ned, at den er højst 100 mm over en vandret linje, der går gennem hjulets centrum

                                                      b)

                                                      når det drejer sig om flerakslede køretøjer, vedrører vinklen θ kun den forreste aksel, og forskrifterne vedrørende højden af bagkanten finder kun anvendelse på den bageste aksel

                                                      c)

                                                      skærmen skal have en samlet bredde (q) (figur 1a i bilag V), som er tilstrækkelig til mindst at dække bredden af dækket (b) eller den fulde bredde af to dæk (t), når det drejer sig om tvillinghjul, idet der tages hensyn til de af fabrikanten opgivne ydermål for dæk/hjul. Dimensionerne (b) og (t) måles i navhøjde og må ikke indbefatte afmærkninger, ribber, beskyttelsesbånd osv. på dæksiderne.«

                              e)

                              Punkt 7.1.3 affattes således:

                                          »7.1.3.

                                          Hvis skærmene består af flere elementer, må disse, når de er monteret, ikke frembyde åbninger, som tillader passage af stænk, når køretøjet er i bevægelse. Denne forskrift anses for opfyldt, hvis, både når køretøjet er i belæsset og ubelæsset stand, alle radiale vandstråler, der bevæger sig udad fra hjulets centrum over hele bredden af dækkets slidbane og inden for det område, som skærmen dækker, altid rammer en del af afskærmningssystemet.«

                              f)

                              Punkt 7.2.1, 7.2.2 og 7.2.3 affattes således:

                                          »7.2.1.

                                          Når det drejer sig om enkeltakslede køretøjer, må den udvendige skærmkants nederste kant ikke række ud over følgende afstande og radier målt fra hjulets centrum, undtagen i de yderste ender, som kan være afrundede (figur 2 i bilag V).
                                          Luftaffjedring:

                                                                  a)

                                                                  Aksler med styrende eller selvstyrende hjul:

                                                                              Fra forkant (mod køretøjets forende) (punkt C)

                                                                              Til bagkant (mod køretøjets bagende) (punkt A)

                                                      Rv ≤ 1,5 R

                                                                  b)

                                                                  Aksler med ikke-styrende hjul:

                                                                              Fra forkant (punkt C)

                                                                              Til bagkant (punkt A)

                                                      Rv ≤ 1,25 R

                                                Mekanisk affjedring

                                                      a)

                                                      generelt } Rv ≤ 1,8 R

                                                      b)

                                                      ikke-styrende hjul på køretøjer med største teknisk tilladte totalvægt på over 7,5 t } Rv ≤ 1,5 R
                                                      hvor R er radius af det på køretøjet monterede dæk og Rv den radiære afstand, hvori den udvendige skærmkants nederste kant befinder sig.

                                          7.2.2.

                                          Ved flerakslede køretøjer finder forskrifterne i punkt 7.2.1 ikke anvendelse mellem de vertikale tværplan, der går gennem centrum af den forreste og den bageste aksel, idet den udvendige skærmkant her kan være lige af hensyn til afskærmningssystemets kontinuitet (figur 4 i bilag V).

                                          7.2.3.

                                          Afstanden mellem det øverste og nederste punkt af afskærmningssystemet (skærm og udvendig skærmkant) målt i et tværsnit vinkelret på skærmen (se figur 1b og 2 i bilag V) skal være mindst 45 mm i alle punkter bag en lodret linje gennem hjulets centrum (eller det forreste hjuls centrum, hvis der er tale om flerakslede køretøjer). Denne afstand kan gradvis mindskes foran denne linje.«

                              g)

                              Som punkt 7.2.5 og 7.2.6 indsættes:

                                          »7.2.5.

                                          Forskrifterne i punkt 7.2.3 og 7.2.4 kan fraviges lokalt, hvis skærmkanten er sammensat af forskellige elementer, der kan bevæge sig i forhold til hinanden.

                                          7.2.6.

                                          Sættevognstrækkere med lavt chassis (defineret i punkt 6.20 i ISO-standard 612 af 1978), dvs. sådanne, hvor hovedbolten er anbragt i en afstand på ikke over 1 100 mm fra jorden, kan være konstrueret sådan, at de ikke er omfattet af forskrifterne i punkt 7.1.1.a, 7.1.3 og 7.2.4. For at undgå, at afskærmningssystemet ødelægges, må skærme og skærmkanter ikke dække området umiddelbart over dækkene på bagakslerne, når disse sættevognstrækkere er koblet til en sættevogn. Skærmene og skærmkanterne på disse køretøjer skal dog opfylde forskrifterne i ovennævnte punkter i de områder, der ligger mere end 60° fra en lodret linje gennem hjulets centrum, foran og bagved disse dæk.
                                          Sådanne køretøjer skal derfor konstrueres således, at de opfylder forskrifterne i første afsnit, når de ikke er sammenkoblet med en sættevogn.
                                          For at opfylde disse forskrifter kan skærme og skærmkanter f.eks. være forsynet med en aftagelig del.«

                              h)

                              Punkt 7.3.1 affattes således:

                                          »7.3.1.

                                          Stænklappens bredde skal opfylde forskrifterne for (q) i punkt 7.1.1, litra c), undtagen i de tilfælde, hvor stænklappen sidder inden for skærmen, i hvilket tilfælde den skal være mindst lige så bred som dækkets slidbane.
                                          Bredden af den del af stænklapperne, der sidder under skærmen, skal opfylde kravet i dette afsnit med en tolerance på 10 mm på hver side.«

                              i)

                              Punkt 7.3.3 affattes således:

                                          »7.3.3.

                                          Afstanden fra den nederste kant må ikke overstige 200 mm (figur 3 i bilag V).
                                          Denne afstand sættes op til 300 mm for den bageste aksel, hvor den udvendige skærmkants nederste kants radiære afstand, Rv, ikke overstiger radius af de dæk, der er monteret på hjulene på denne aksel.
                                          Maksimumsafstanden fra den nederste kant af stænklappen til jorden kan øges til 300 mm, hvis fabrikanten finder det teknisk mest hensigtsmæssigt under hensyn til hjulophænget.«

                              j)

                              I punkt 7.3.5 erstattes henvisningen til »figur 4b« af en henvisning til »figur 4 i bilag V«.

                              k)

                              Punkt 9.3.2.1 affattes således:

                                          »9.3.2.1.

                                          Denne afskærmningsanordnings nederste kant må ikke være mere end 200 mm fra jorden.
                                          Maksimumsafstanden fra den nederste kant af stænklappen til jorden kan øges til 300 mm, hvis fabrikanten finder det teknisk mest hensigtsmæssigt under hensyn til hjulophænget.«

                              l)

                              Som punkt 10 indsættes:

                                          »10.

                                          Hvis der er tale om flerakslede køretøjer, behøver afskærmningssystemet for en aksel, dog ikke den bageste, ikke at dække hele slidbanens bredde, hvis der lokalt er mulighed for interferens mellem afskærmningssystemet og akslernes, hjulophængets eller chassisets opbygning.«

                              m)

                              tillægget udgår

                              n)

                              som tillæg 1 og 2 indsættes:»
                                 Tillæg 1
                                 OPLYSNINGSSKEMA NR. … TIL BRUG VED EF-TYPEGODKENDELSE AF EN KØRETØJSTYPE FOR SÅ VIDT ANGÅR MONTERING AF AFSKÆRMNINGSSYSTEMER (DIREKTIV 91/226/EØF, SENEST ÆNDRET VED DIREKTIV 2010/19/EU) (4)

                                    (Forklarende bemærkninger findes i bilag I til direktiv 2007/46/EF)

                                 Følgende oplysninger skal i de relevante tilfælde indsendes i tre eksemplarer og omfatte en indholdsfortegnelse. Eventuelle tegninger skal forelægges i en passende målestok på A4-ark eller foldet til denne størrelse. Eventuelle fotografier skal ligeledes være tilstrækkeligt detaljerede.
                                 Hvis systemer, komponenter eller separate tekniske enheder omfatter elektroniske styringsenheder, forelægges der relevante oplysninger om disses egenskaber.
                                 0.   GENERELT
                                 0.1.   Fabriksmærke (firmabetegnelse):
                                 0.2.   Type:

                                             0.2.1.

                                             Eventuel(le) handelsbetegnelse(r):

                                       0.3.   Typeidentifikationsmærker som markeret på køretøjet (b)

                                             0.3.1.

                                             Mærkets placering:

                                       0.4.   Køretøjets klasse (c):
                                 0.5.   Fabrikantens navn og adresse:
                                 0.8.   Adresse(r) på samlefabrik(ker):
                                 1.   KØRETØJETS ALMINDELIGE SPECIFIKATIONER
                                 1.1.   Fotografier og/eller tegninger af et repræsentativt køretøj:
                                 1.3.   Antal aksler og hjul:

                                             1.3.1.

                                             Antal aksler med tvillingmontering samt anbringelse:

                                             1.3.2.

                                             Antal styrende aksler og deres placering:

                                       2.   MASSE OG DIMENSIONER (f) (g)
                                 (i kg og mm) (Der henvises i givet fald til tegninger)
                                 2.1.   Akselafstand(e) (ved fuld last) (g) (l):
                                 2.6.   Masse i køreklar stand (største og mindste for hver variant)
                                 Masse af køretøj med karrosseri — og for trækkende køretøjer i andre klasser end M11 — med tilkoblingsanordning, hvis en sådan er monteret af fabrikanten, i køreklar stand, eller masse af chassis eller af chassis med førerhus uden karrosseri og/eller tilkoblingsanordning, hvis karrosseri og/eller tilkoblingsanordning ikke monteres af fabrikanten (med væsker, værktøj, reservehjul, hvis monteret, og fører samt for busser ét personalemedlem, hvis der forefindes et sæde dertil i køretøjet) (h) (største og mindste for hver variant):

                                             2.6.1.

                                             Denne masses fordeling på akslerne og for kærre eller sættevogn belastningen på koblingspunktet (største og mindste for hver variant):

                                       2.8.   Største teknisk tilladte totalvægt som angivet af fabrikanten (i) (3):
                                 9.   KARROSSERI
                                 9.20.   Afskærmningssystem

                                             9.20.0.

                                             Forefindes: ja/nej/ufuldstændigt (1)

                                             9.20.1.

                                             Kort beskrivelse af køretøjets afskærmningssystem og de elementer, der indgår deri:

                                             9.20.2.

                                             Detaljerede tegninger af køretøjets afskærmningssystem og dets placering på køretøjet med angivelse af dimensionerne i figurerne i bilag V til direktiv 91/226/EØF og under hensyntagen til ekstreme dæk/hjul-kombinationer:

                                             9.20.3.

                                             Godkendelsesnummer(-numre) for afskærmningsanordning(er), hvis det (de) foreligger:

                                       Dato, journalnummer.

                                 Tillæg 2

                                    Addendum
                                    TIL EF-TYPEGODKENDELSESSKEMA Nr … VEDRØRENDE TYPEGODKENDELSE AF EN KØRETØJSTYPE I HENHOLD TIL DIREKTIV 91/226/EØF SENEST ÆNDRET VED DIREKTIV 2010/19/EU
                                    1.   Supplerende oplysninger

                                                1.1.

                                                Afskærmningsanordningernes kendetegn (type, kort beskrivelse, fabriksmærke eller betegnelse, typegodkendelsesnummer):

                                          5.   Eventuelle bemærkninger

                              «

         (1)  EUT L 263 af 9.10.2007, s. 1.«

         (2)  Det ikke gældende overstreges.

         (3)  EFT L 168 af 26.6.1978, s. 45.«

         (4)  For køretøjer af klasse N1 og N2 med største teknisk tilladte totalvægt på ikke over 7,5 t kan oplysningsskemaet i bilag II til direktiv 78/549/EØF anvendes, jf. punkt 0.1 i bilag III til dette direktiv.

      BILAG II

            »BILAG V

               FIGURER

               Figur 1a

               Bredden (q) af skærmen (a) og placeringen af skærmkanten (j)

               Figur 1b

               Eksempel på måling af den udvendige skærmkant

               Figur 2

               Skærmens og den udvendige skærmkants mål

               Figur 3

               Skærmens og stænklappens placering

               Figur 4

               Skitse af montering af afskærmningssystem (skærm, stænklap, udvendig skærmkant) med afskærmningsanordninger (energiabsorberende anordninger) til flerakslede køretøjer

               Figur 5

               Skitse af montering af afskærmningssystem med afskærmningsanordninger (energiabsorberende anordninger) til aksler med ikke-styrende eller selvstyrende hjul

               (Bilag III — punkt 6.2 og 8)

               Figur 6

               Skitse af montering af afskærmningssystem med afskærmningsanordninger (luft/vand-separatorer) til aksler med styrende, selvstyrende eller ikke-styrende hjul

               Figur 7

               Skitse af montering af afskærmningssystem med afskærmningsanordninger (skærm, stænklap, udvendig skærmkant) til flerakslet konstruktion, hvor afstanden mellem dækkene ikke overstiger 300 mm

               Figur 8

               Opstilling til afprøvning af energiabsorberende afskærmningsanordninger

               (Bilag II, tillæg 1)

               Figur 9

               Opstilling til afprøvning af afskærmningsanordninger med luft/vand-separator

               (Bilag II, tillæg 2)

            «


title: Kommissionens direktiv 2006/70/EF af  1. august 2006  om fastsættelse af gennemførelsesforanstaltninger til Europa-Parlamentets og Rådets direktiv 2005/60/EF for så vidt angår definitionen af  politisk udsat person  og de tekniske kriterier for lempede procedurer med hensyn til kundelegitimation og for undtagelse i tilfælde, hvor en finansiel aktivitet udøves lejlighedsvis eller i et meget begrænset omfang

text:
               4.8.2006

               DA

               Den Europæiske Unions Tidende

               L 214/29

      KOMMISSIONENS DIREKTIV 2006/70/EF
   af 1. august 2006
   om fastsættelse af gennemførelsesforanstaltninger til Europa-Parlamentets og Rådets direktiv 2005/60/EF for så vidt angår definitionen af »politisk udsat person« og de tekniske kriterier for lempede procedurer med hensyn til kundelegitimation og for undtagelse i tilfælde, hvor en finansiel aktivitet udøves lejlighedsvis eller i et meget begrænset omfang
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (1), særlig artikel 40, stk. 1, litra a), b) og d), og
   ud fra følgende betragtninger:

               (1)

               Ifølge direktiv 2005/60/EF skal de institutter og personer, der er omfattet af direktivet, på grundlag af en risikovurdering skærpe kundelegitimationsforanstaltningerne, når der er tale om transaktioner eller forretningsforbindelser med politisk udsatte personer med bopæl i en anden medlemsstat eller i et tredjeland. I forbindelse med risikovurderingen er det hensigtsmæssigt, at disse institutter og personer særlig koncentrerer deres ressourcer om produkter og transaktioner, som kendetegnes ved en stor risiko for hvidvaskning af penge. Ved politisk udsatte personer forstås fysiske personer, der har et højerestående offentligt hverv, samt sådanne personers umiddelbare familiemedlemmer eller personer, der er kendt som deres nære medarbejdere. For at sikre en ensartet anvendelse af begrebet politisk udsat person i forbindelse med fastlæggelsen af de omfattede persongrupper er det vigtigt at tage hensyn til de sociale, politiske og økonomiske forskelle mellem de pågældende lande.

               (2)

               Det kan ske, at det ikke lykkes for de institutter og personer, der er omfattet af direktiv 2005/60/EF, at identificere en kunde, som falder ind under en af kategorierne for politisk udsatte personer, selv om de har truffet rimelige og passende foranstaltninger i den henseende. I sådanne tilfælde bør medlemsstaterne under udøvelsen af deres beføjelser i henhold til direktivet tage behørigt hensyn til behovet for at undgå, at disse personer automatisk drages til ansvar for sådanne mislykkede bestræbelser. Medlemsstaterne bør også overveje, om de kan gøre det lettere at opfylde kravene i direktivet ved med henblik herpå at give institutterne og personerne den nødvendige vejledning.

               (3)

               Offentlige hverv, der udøves på et lavere plan end det nationale plan, bør i almindelighed ikke anses for højerestående. Er disse hverv politisk udsatte i en grad, der er sammenlignelig med lignende stillinger på nationalt plan, bør de institutter og personer, der er omfattet af dette direktiv, imidlertid på grundlag af en risikovurdering overveje, om de personer, der udøver disse offentlige hverv, bør anses for politisk udsatte personer.

               (4)

               Når det i direktiv 2005/60/EF foreskrives, at de institutter og personer, der er omfattet af direktivet, skal identificere nære medarbejdere til fysiske personer, der har et højerestående hverv, gælder dette krav for så vidt som forbindelsen med medarbejderen er offentligt kendt, eller for så vidt som instituttet eller personen har grund til at antage, at der er en sådan forbindelse. Det forudsætter således ikke, at de institutter og personer, der omfattes af direktivet, har foretaget en aktiv efterforskning.

               (5)

               Personer, der falder ind under begrebet politisk udsatte personer, bør, efter at de er ophørt med at udøve et højerestående offentligt erhverv, ikke anses for at tilhøre denne kategori, når der er forløbet en minimumsperiode.

               (6)

               Da den almindelige fremgangsmåde i henhold til direktiv 2005/60/EF er at foretage en risikobaseret tilpasning af de generelle kundelegitimationsprocedurer til situationer med en begrænset risiko, og da de lempede kundelegitimationskrav forudsætter passende kontrolmetoder andre steder i systemet for at forhindre hvidvaskning af penge og finansiering af terrorisme, bør anvendelsen af lempede kundelegitimationsprocedurer indskrænkes til et begrænset antal tilfælde. Der er ikke i disse tilfælde tale om at fravige kravene for de institutter og personer, der er omfattet af direktivet, og de forventes bl.a. løbende at overvåge forretningsforbindelserne for at kunne opdage komplicerede og usædvanligt store transaktioner, der ikke tjener noget åbenbart økonomisk eller klart lovligt formål.

               (7)

               Indenlandske offentlige myndigheder anses generelt for at være kunder med begrænset risiko inden for deres egen medlemsstat og kan i overensstemmelse med direktiv 2005/60/EF omfattes af lempede kundelegitimationskrav. Ingen af Fællesskabets institutioner, organer, kontorer eller agenturer, herunder Den Europæiske Centralbank (ECB), er imidlertid direkte omfattet af de i direktivet lempede kundelegitimationskrav i kategorien »indenlandske offentlige myndigheder« eller, for ECB's vedkommende, i kategorierne »kreditinstitut« eller »finansieringsinstitut«. Da disse enheder imidlertid ikke synes at frembyde en høj risiko for hvidvaskning af penge eller finansiering af terrorisme, bør de anerkendes som kunder med en begrænset risiko og være omfattet af de lempede kundelegitimationskrav, forudsat at passende kriterier opfyldes.

               (8)

               Det bør endvidere være muligt at anvende lempede kundelegitimationskrav for retlige enheder, der udøver finansielle aktiviteter, og som ikke falder ind under definitionen af finansieringsinstitut i direktiv 2005/60/EF, men som er underlagt national lovgivning efter nævnte direktiv og opfylder kravene om tilstrækkelig gennemsigtighed med hensyn til deres identitet og passende kontrolmekanismer, herunder navnlig et skærpet tilsyn. Dette kunne være tilfældet for virksomheder, der leverer almindelige forsikringstjenester.

               (9)

               Det bør være muligt at anvende lempede kundelegitimationskrav i forbindelse med produkter og transaktioner i et begrænset antal tilfælde, f.eks. hvor fordelene ved det pågældende finansielle produkt generelt ikke kan realiseres til gunst for tredjemand, og hvor disse fordele kun kan realiseres på lang sigt, såsom investeringer i form af forsikringsaftaler eller opsparingsprodukter, eller hvor det finansielle produkt tjener til at finansiere fysiske aktiver i form af leasingaftaler, ifølge hvilke ejendomsretten til det underliggende aktiv forbliver hos leasingselskabet, eller i form af mindre forbrugslån, forudsat at transaktionerne foretages via bankkonti og ligger under en passende tærskel. Statskontrollerede produkter, der generelt er rettet mod særlige kundekategorier, såsom børneopsparingsordninger, bør omfattes af lempede kundelegitimationskrav, selv om alle kriterier ikke er opfyldt. Statskontrol bør forstås som en aktivitet, der går videre end et almindeligt finansmarkedstilsyn, og bør ikke anses for at omfatte produkter, såsom gældsbeviser, der direkte er udstedt af staten.

               (10)

               Inden medlemsstaterne tillader anvendelse af lempede kundelegitimationsprocedurer, bør de vurdere, om de pågældende kunder eller produkter og transaktioner i forbindelse dermed udgør en begrænset risiko for hvidvaskning af penge eller finansiering af terrorisme, bl.a. ved at være specielt opmærksomme på de af kundernes aktiviteter eller de typer produkter eller transaktioner, som på grund af deres karakter kan anses for at være særlig egnede til at blive brugt eller misbrugt til hvidvaskning af penge eller finansiering af terrorisme. Navnlig i forbindelse med lavrisikoprodukter bør ethvert forsøg fra kundernes side på at optræde anonymt eller skjule deres identitet betragtes som en risikofaktor og som potentielt mistænkeligt.

               (11)

               Under visse omstændigheder kan fysiske personer eller retlige enheder udøve finansielle aktiviteter lejlighedsvis eller i et meget begrænset omfang som supplement til andre ikke finansielle aktiviteter, eksempelvis hoteller, der foretager omveksling af valuta for deres kunder. I henhold til direktiv 2005/60/EF kan medlemsstaterne beslutte, at finansielle aktiviteter af den type ikke omfattes af direktivets anvendelsesområde. Vurderingen af, om aktiviteten sker lejlighedsvis eller i et meget begrænset omfang, bør foretages på grundlag af kvantitative tærskler i relation til den pågældende virksomheds transaktioner og omsætning. Disse tærskler bør fastsættes på nationalt plan afhængig af, hvilken type finansiel aktivitet der er tale om, således at der tages hensyn til forskelle mellem landene.

               (12)

               En person, der lejlighedsvis eller i meget begrænset omfang udøver en finansiel aktivitet, bør desuden ikke udbyde en fuld vifte af finansielle tjenester til offentligheden, men kun sådanne tjenester, som er nødvendige for at forbedre resultatet af personens hovedvirksomhed. Når personens hovedvirksomhed vedrører en aktivitet, der er omfattet af direktiv 2005/60/EF, bør undtagelsen for lejlighedsvise eller begrænsede finansielle aktiviteter ikke indrømmes undtagen i forbindelse med varehandel.

               (13)

               Nogle finansielle aktiviteter, såsom pengeoverførselstjenester og betalingsformidling, kan bruges eller misbruges til hvidvaskning af penge eller finansiering af terrorisme. Det er derfor nødvendigt at sikre, at disse eller lignende finansielle aktiviteter ikke undtages fra direktiv 2005/60/EF.

               (14)

               Der bør træffes bestemmelse om, at beslutninger efter artikel 2, stk. 2, i direktiv 2005/60/EF tilbagekaldes hurtigst muligt, hvis det viser sig nødvendigt.

               (15)

               Medlemsstaterne bør sikre, at undtagelsesbeslutningerne ikke misbruges til hvidvaskning af penge eller til finansiering af terrorisme. De bør navnlig undgå at vedtage beslutninger efter artikel 2, stk. 2, i direktiv 2005/60/EF i tilfælde, hvor det er særlig vanskeligt for de nationale myndigheder at gennemføre deres overvågnings- eller håndhævelsesforanstaltninger som følge af konkurrerende kompetence mellem flere medlemsstater, f.eks. i forbindelse med at finansielle tjenester stilles til rådighed om bord på skibe, der leverer transporttjenester mellem havne i forskellige medlemsstater.

               (16)

               Anvendelsen af dette direktiv berører ikke anvendelsen af Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (2) og Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (3).

               (17)

               Foranstaltningerne i dette direktiv er i overensstemmelse med udtalelse fra Udvalget til Forebyggelse af Hvidvaskning af Penge og Finansiering af Terrorisme —

         UDSTEDT FØLGENDE DIREKTIV:
   Artikel 1
   Genstand
   I dette direktiv fastsættes gennemførelsesforanstaltninger til direktiv 2005/60/EF vedrørende:

               1)

               de tekniske aspekter af definitionen af politisk udsatte personer i artikel 3, nr. 8, i nævnte direktiv

               2)

               tekniske kriterier til vurdering af, om der i de tilfælde, der er omhandlet i artikel 11, stk. 2 og 5, i nævnte direktiv, er en begrænset risiko for hvidvaskning af penge eller finansiering af terrorisme

               3)

               tekniske kriterier til vurdering af, om det i henhold til artikel 2, stk. 2, i direktiv 2005/60/EF er berettiget ikke at anvende nævnte direktiv på bestemte juridiske eller fysiske personer, der udøver finansielle aktiviteter lejlighedsvis eller på et meget begrænset grundlag.

         Artikel 2
   Politisk udsatte personer
   1.   Med henblik på anvendelsen af artikel 3, nr. 8, i direktiv 2005/60/EF forstås ved »fysiske personer, der har eller har haft et højerestående offentligt hverv« følgende:

               a)

               statschefer, regeringschefer, ministre og viceministre eller assisterende ministre

               b)

               parlamentsmedlemmer

               c)

               højesteretsdommere, medlemmer af forfatningsdomstole og af andre højtstående retsinstanser, hvis beslutninger kun er genstand for yderligere prøvelse under ekstraordinære omstændigheder

               d)

               medlemmer af revisionsretter og af bestyrelser for centralbanker

               e)

               ambassadører, chargés d'affaires og højtstående officerer i de væbnede styrker

               f)

               medlemmer af statsejede virksomheders administrative, ledende eller kontrollerende organer.

         Ingen af kategorierne i stk. 1, litra a) til f), omfatter embedsmænd på mellemniveau eller lavere niveau.
   Kategorierne i stk. 1, litra a) til e), omfatter efter omstændighederne stillinger på fællesskabs- og internationalt niveau.
   2.   Med henblik på anvendelsen af artikel 3, stk. 8, i direktiv 2005/60/EF omfatter »umiddelbare familiemedlemmer« følgende:

               a)

               ægtefælle

               b)

               partner, som efter de nationale regler kan sidestilles med ægtefælle

               c)

               børn og deres ægtefæller eller partnere

               d)

               forældre.

         3.   Med henblik på anvendelsen af artikel 3, stk. 8, i direktiv 2005/60/EF omfatter »personer, der er kendt som nære medarbejdere« følgende:

               a)

               enhver fysisk person, som vides at have fælles ejendomsret til retlige enheder og retlige arrangementer eller på anden måde har nære forretningsforbindelser med en person, der er omhandlet i stk. 1

               b)

               enhver fysisk person, der har fuldstændig ejendomsret til en retlig enhed eller et retligt arrangement, som vides at være oprettet til de facto fordel for den i stk. 1 omhandlede person.

         4.   Uden at det berører gennemførelsen af skærpede kundelegitimationsforanstaltninger på grundlag af en risikovurdering, er de institutter og personer, der er nævnt i artikel 2, stk. 1, i direktiv 2005/60/EF, ikke forpligtet til, når en person i en periode på mindst et år ikke har haft et højerestående offentligt hverv som omhandlet i stk. 1 i denne artikel, at betragte denne person som politisk udsat.
   Artikel 3
   Lempede kundelegitimationskrav
   1.   Med henblik på artikel 11, stk. 2, i direktiv 2005/60/EF, kan medlemsstaterne, jf. dog stk. 4 i denne artikel, betragte kunder, der er offentlige myndigheder eller offentlige organer, og som opfylder følgende kriterier, som kunder, hvor der kun er begrænset risiko for hvidvaskning af penge eller finansiering af terrorisme:

               a)

               Kunden udøver offentlige funktioner i overensstemmelse med traktaten om Den Europæiske Union, traktaten om oprettelse af Det Europæiske Fællesskab eller den afledte fællesskabsret.

               b)

               Kundens identitet er offentligt tilgængelig, gennemsigtig og sikker.

               c)

               Kundens aktiviteter og regnskabspraksis er gennemsigtige.

               d)

               Enten er kunden ansvarlig over for en fællesskabsinstitution eller en medlemsstats myndigheder, eller der er passende kontrolprocedurer, som sikrer kontrol med kundens aktiviteter.

         2.   Med henblik på artikel 11, stk. 2, i direktiv 2005/60/EF, kan medlemsstaterne, jf. dog stk. 4 i denne artikel, betragte kunder, der er retlige enheder, som ikke er offentlige myndigheder eller offentlige organer, men som opfylder følgende kriterier, som kunder, hvor der kun er begrænset risiko for hvidvaskning af penge eller finansiering af terrorisme:

               a)

               Kunden er en enhed, der udøver finansielle aktiviteter uden for anvendelsesområdet for artikel 2 i direktiv 2005/60/EF, men som national lovgivning har udvidet direktivets forpligtelser til at omfatte i henhold til artikel 4 i nævnte direktiv.

               b)

               Kundens identitet er offentligt tilgængelig, gennemsigtig og sikker.

               c)

               Kunden skal have en tilladelse efter de nationale regler for at kunne udøve finansielle aktiviteter, og tilladelsen kan afslås, hvis de kompetente myndigheder ikke finder det godtgjort, at de personer, som i praksis leder eller skal lede en sådan virksomheds drift, eller dens reelle ejere besidder den nødvendige egnethed.

               d)

               Kunden er undergivet de kompetente myndigheders tilsyn som omhandlet i artikel 37, stk. 3, i direktiv 2005/60/EF, for så vidt angår overholdelse af national lovgivning, der gennemfører nævnte direktiv og, i givet fald, af yderligere forpligtelser efter national lovgivning.

               e)

               Kundens manglende overholdelse af forpligtelserne under litra a) udløser effektive, forholdsmæssige og afskrækkende sanktioner, herunder muligheden af passende administrative foranstaltninger eller anvendelse af administrative sanktioner.

         Enheden i første afsnit, litra a), omfatter kun datterselskaber, for så vidt som forpligtelserne i direktiv 2005/60/EF er blevet udvidet til også at omfatte dem.
   Med henblik på litra c) i første afsnit, er kundens aktivitet undergivet de kompetente myndigheders tilsyn. Tilsyn skal i denne sammenhæng forstås som den type tilsynsaktivitet, der kendetegnes ved de videste tilsynsbeføjelser, herunder mulighed for at foretage inspektioner på stedet. Sådanne inspektioner skal omfatte en gennemgang af politikker, procedurer, bøger og registreringer og skal udvides til at omfatte stikprøveundersøgelser.
   3.   Med henblik på artikel 11, stk. 5, i direktiv 2005/60/EF, kan medlemsstaterne, jf. dog stk. 4 i denne artikel, tillade de institutter og personer, der er omfattet af direktivet, at anse produkter, der opfylder alle de følgende betingelser, eller transaktioner i tilknytning til sådanne for at udgøre en begrænset risiko for hvidvaskning af penge eller finansiering af terrorisme:

               a)

               De pågældende produkter er baseret på en skriftlig kontrakt.

               b)

               Transaktionerne i tilknytning hertil gennemføres via kundens konto i et kreditinstitut, der falder ind under direktiv 2005/60/EF, eller et kreditinstitut i et tredjeland, der stiller krav svarende til kravene i nævnte direktiv.

               c)

               Produkterne eller transaktionerne i tilknytning hertil er ikke anonyme, og de er af en sådan karakter, at artikel 7, litra c), i direktiv 2005/60/EF kan anvendes i god tid.

               d)

               Der er en forud fastsat maksimumsgrænse for produktet.

               e)

               Tredjemand kan ikke drage fordel af produktet eller transaktionen undtagen i tilfælde af død, invaliditet, overlevelse indtil en forudbestemt høj alder eller lignende begivenheder.

               f)

               I tilfælde af produkter eller transaktioner i tilknytning hertil, hvor der investeres midler i finansielle aktiver eller fordringer, herunder forsikringer eller andre typer betingede krav,

                           i)

                           kan fordelene ved produktet eller transaktionen i tilknytning hertil kun realiseres på lang sigt

                           ii)

                           kan produktet eller transaktionen ikke anvendes som sikkerhed

                           iii)

                           kan der ikke under kontraktforholdet foretages fremskyndede betalinger eller benyttes tilbagekøbsklausuler, og kontraktforholdet kan ikke opsiges inden udløbet.

         Med henblik på litra d) i første afsnit anvendes de tærskler, der er fastsat i artikel 11, stk. 5, litra a), i direktiv 2005/60/EF, i forbindelse med forsikringsaftaler eller opsparingsprodukter af lignende karakter. Uden at det berører tredje afsnit, er maksimumstærsklen 15 000 EUR i de andre tilfælde. Medlemsstaterne kan fravige denne tærskel i forbindelse med produkter, der vedrører finansiering af fysiske aktiver, når den retlige og reelle ejendomsret til aktiverne ikke overføres til kunden før kontraktforholdets udløb, forudsat at den tærskel, der fastsættes af medlemsstaten for transaktioner vedrørende denne type produkter, hvad enten transaktionen gennemføres på én gang eller som flere operationer, der ser ud til at være indbyrdes forbundet, ikke overstiger 15 000 EUR pr. år.
   Medlemsstaterne kan fravige kriterierne i litra e) og f) i første afsnit, når der er tale om produkter, hvis kendetegn er fastlagt af de relevante nationale kompetente myndigheder ud fra almene hensyn, som indrømmes særlige fordele af staten i form af direkte tilskud eller skattebegunstigelser, og hvis brug kontrolleres af disse myndigheder, forudsat at fordelene ved produktet kun kan realiseres på lang sigt, og at den tærskel, der fastsættes med henblik på litra d) i første afsnit, er tilstrækkelig lav. Hvor det findes passende, kan denne tærskel sættes som et årligt maksimumsbeløb.
   4.   Ved vurderingen af, om de kunder eller produkter og transaktioner, der er omhandlet i stk. 1, 2 og 3, repræsenterer en begrænset risiko for hvidvaskning af penge eller finansiering af terrorisme, skal medlemsstaterne særligt tage hensyn til de af kundernes aktiviteter eller de typer produkter eller transaktioner, som på grund af deres karakter kan anses for at være særlig egnede til at blive brugt eller misbrugt til hvidvaskning af penge eller finansiering af terrorisme.
   Medlemsstaterne anser ikke de kunder eller produkter og transaktioner, der er omhandlet i stk. 1, 2 og 3, for at udgøre en begrænset risiko for hvidvaskning af penge eller finansiering af terrorisme, hvis de foreliggende oplysninger giver anledning til at antage, at risikoen for hvidvaskning af penge eller finansiering af terrorisme muligvis ikke er begrænset.
   Artikel 4
   Finansiel aktivitet, der udøves lejlighedsvis eller i et meget begrænset omfang
   1.   Med henblik på artikel 2, stk. 2, i direktiv 2005/60/EF, kan medlemsstaterne beslutte, jf. dog stk. 2 i denne artikel, at juridiske eller fysiske personer, der udøver en finansiel aktivitet og opfylder følgende kriterier, ikke falder ind under artikel 3, stk. 1 eller 2, i nævnte direktiv:

               a)

               Den finansielle aktivitet er begrænset i absolutte termer.

               b)

               Den finansielle aktivitet er begrænset på transaktionsbasis.

               c)

               Den finansielle aktivitet er ikke hovedaktiviteten.

               d)

               Den finansielle aktivitet er en supplerende aktivitet og har direkte sammenhæng med hovedaktiviteten.

               e)

               Med undtagelse af den aktivitet, der er nævnt i artikel 2, stk. 1, nr. 3, litra e), i direktiv 2005/60/EF, er hovedaktiviteten ikke en aktivitet, der er nævnt i artikel 2, stk. 1, i nævnte direktiv.

               f)

               Den finansielle aktivitet udbydes kun til hovedaktivitetens kunder og ikke til offentligheden generelt.

         Med henblik på litra a) i første afsnit må den samlede omsætning for den finansielle aktivitet ikke overstige en tærskel, der skal være tilstrækkeligt lav. Tærsklen fastsættes på nationalt plan og afhænger af, hvilken type finansiel aktivitet der er tale om.
   Med henblik på litra b) i første afsnit anvender medlemsstaterne en maksimumstærskel pr. kunde og transaktion, hvad enten transaktionen gennemføres på én gang eller som flere operationer, der synes at være forbundne. Tærsklen fastsættes på nationalt plan og afhænger af, hvilken type finansiel aktivitet der er tale om. Den skal være tilstrækkeligt lav til at sikre, at de pågældende transaktionstyper er en uanvendelig og ineffektiv metode til hvidvaskning af penge eller finansiering af terrorisme, og den må ikke overstige 1 000 EUR.
   Med henblik på litra c) i første afsnit kræver medlemsstaterne, at omsætningen for den finansielle aktivitet ikke overstiger 5 % af den pågældende juridiske eller fysiske persons samlede omsætning.
   2.   Ved vurderingen af risikoen for hvidvaskning af penge eller finansiering af terrorisme med henblik på artikel 2, stk. 2, i direktiv 2005/60/EF er medlemsstaterne specielt opmærksomme på enhver finansiel aktivitet, som på grund af dens karakter kan anses for at være særlig egnet til at blive brugt eller misbrugt til hvidvaskning af penge eller finansiering af terrorisme.
   Medlemsstaterne anser ikke de finansielle aktiviteter, der er omhandlet i stk. 1, for at udgøre en begrænset risiko for hvidvaskning af penge eller finansiering af terrorisme, hvis der foreligger oplysninger, der giver anledning til at antage, at risikoen for hvidvaskning af penge eller finansiering af terrorisme muligvis ikke er begrænset.
   3.   Alle beslutninger efter artikel 2, stk. 2, i direktiv 2005/60/EF skal begrundes. Medlemsstaterne sørger for, at der er mulighed for at tilbagetrække beslutningen, hvis omstændighederne ændres.
   4.   Medlemsstaterne indfører risikobaserede overvågningsforanstaltninger eller træffer andre passende foranstaltninger for at sikre, at den undtagelse, som indrømmes ved beslutninger efter artikel 2, stk. 2, i direktiv 2005/60/EF, ikke misbruges af personer, der kan tænkes at hvidvaske penge eller finansiere terrorisme.
   Artikel 5
   Gennemførelse
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 15. december 2007. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 6
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 7
   Dette direktiv er rettet til medlemsstaterne.

      Udfærdiget i Bruxelles, den 1. august 2006.

            På Kommissionens vegne

         Charlie McCREEVY

            Medlem af Kommissionen

      (1)  EUT L 309 af 25.11.2005, s. 15.

      (2)  EFT L 344 af 28.12.2001, s. 70. Senest ændret ved afgørelse 2006/379/EF (EUT L 144 af 31.5.2006, s. 21).

      (3)  EFT L 139 af 29.5.2002, s. 9. Senest ændret ved Kommissions forordning (EF) nr. 674/2006 (EUT L 116 af 29.4.2006, s. 58).